7. Møde. ( 61 ) 9. April. 
til Barnepsykologien, og han viser sig tillige som en dygtig 
Analytiker ved den Maade, paa hvilken han forstaar at genfinde 
de samme eller analoge Forhold i Bevidsthedslivet paa dettes 
forskellige Trin. En Hovedtanke, som han ved Hjælp af den 
genetiske Methode fortræffeligt begrunder og belyser, er den, at 
der finder en stadig Vexelvirkning Sted mellem den rent indi- 
viduelle og den socialt bestemte Del af Bevidsthedsindholdet hos 
den Enkelte. Lige fra Begyndelsen af danner Individet sine 
Forestillinger om sig selv paa Grundlag af hvad det erfarer om 
andre” eller optager ved Efterligning af andre, og de saaledes 
dannede Forestillinger om det selv blive igen bestemmende for 
de Forestillinger, det danner sig om andre, og de Forventninger, 
det nærer om dem. Eller for at bruge Forfatterens Terminologi, 
der gaar et stadigt Kredsløb fra Projektet, d: det Billede, andres 
Færd indskyder, til Subjektet, oa: Forestillingen om Individet selv, 
og fra det til Ejektet, 9: den nye Forestilling eller Forventning 
om andre, — og atter tilbage. Gennem denne Proces, særlig 
gennem Projekternes Indflydelse, virker hvad Forfatteren kalder 
.den sociale Arvelighed. Kun de Tendenser i den fysiske Arve- 
lighed, der kunne plejes og udvikles gennem den sociale Årve- 
lighed, ville kunne øve Virkninger af større Betydning. Individet 
er et socialt Produkt, snarere end en social Ener. Dog er 
dette kun den ene Side af Sagen. Thi overfor Indskydelser og 
Tilskyndelser fra det sociale Milieu forholder Individet sig ingen- 
lunde passivt. Projektet omsættes ikke uden videre til Subjekt 
og derfra til Ejekt. Det optagne undergaar Fortolkninger og 
Kombinationer; den sociale Årv partikulariseres. Opfindelse gaar 
Haand i Haand med Efterligning; snart har hin, snart har denne 
Overmagten; i denne 'Henseende fremtræder. der store Forskel- 
ligheder mellem Individerne indbyrdes. Ved Omsætningen fra 
Projekt og Subjekt til Ejekt bliver der stadig Lejlighed til at 
prøve det opfundne, de nye Kombinationer eller Partikularisationer 
i Forhold til Erfaringen. Projektet kan komme til at staa som 
Ideal i Forhold til Subjektet, og dette med dets ejendommelige 
